**Valhall** er en dansk tegneserie basert på mytene om gudene fra norrøn mytologi skapt av tegneren Peter Madsen og forfatterne Henning Kure og Hans Rancke-Madsen. Første album *Ulven er løs* utkom i 1979, og serien ble fullført album 15 *Volvens syner* i 2009. Serien bygger på de fleste av de mest kjente mytene fra norrøne kilder. I tegneserien har gudene fått et langt mer menneskelig og muntrere preg, og søskenparet Tjalve og Roskva, som er tjenerne til tordenguden Tor og hans hushold, har en mer fremtredende rolle enn de har i mytene.

Fra album to hadde Per Vadmand og Peter Madsen ansvaret for manus. Album nummer 15 *Volvens syner* ble det siste i serien.

I 1986 ble det laget en tegnefilm, Valhalla, basert på historier fra tre av albumene.

Historie
--------

I løpet av 1976 og 1977 planla Henning Kure og Arne Stenby ved det danske forlagshuset Interpresse å skape en tegneserie basert på norrøn mytologi. De tilbød tegnejobben til den unge tegneserietegneren Peter Madsen, som aksepterte, og som også vervet Hans Rancke-Madsen som manusforfatter. Rancke-Madsen hadde tidligere vist sin dyktighet i å skrive dialoger og forme karakterer. Mannskapet begynte å tegne og forme det første albumet i en rekke med eventyr om de norrøne gudene. Tor med hammeren var uttenkt å være helten i denne serien, sammen med Odin og Loke som ble presentert som Tors blodsbror.

Tegneserien Valhalla begynte i 1978 som en stripeserie som gikk i den danske avisen *Politiken*. Det første albumet kom ut i 1979. Det ble godt tatt imot, og ble derfor fulgt av andre album.

Albumenes tone har fokusert på humor, men karakterene og mye av handlingen er i utgangspunktet basert på kjente fortellinger og legender fra norrøn mytologi, og flere album har hatt dypere menneskelige trekk. Albumene har hatt en gjennomgående høy kvalitet i både fortelling og utførelse, og hvert eneste tok ett til flere år å produsere. Det første kom i 1979, det andre i 1982 før det siste kom i 2009. De ligger alle solid i den fransk-belgiske tradisjonen som Tintin og Asterix som også tjente som inspirasjon for Valhalla-tegneserien.

Den 5. januar 2007 ble Valhalla utgitt på Internett for første gang da den danske avisen *Jyllands-Posten* begynte å utgi det fjortende albumet, *Muren*, i deres internettutgave. En side ble utgitt ukentlig i form av en animert Flash-program i et forsøk på å overføre de store albumsidene til et format som var tilpasset Internett.

Utgivelser
----------

Dette er rekkefølgen de kom ut i Norge. Rekkefølgen var noe annerledes i Danmark.

1. Valhall 1: Ulven er løs
2. Valhall 2: Tors brudeferd
3. Valhall 3: Odins veddemål
4. Valhall 4: Iduns gyldne epler
5. Valhall 5: Ormen i dypet
6. Valhall 6: Frøyas smykke
7. Valhall 7: Utfordringen
8. Valhall 8: Historien om Quark
9. Valhall 9: Reisen til Utgardsloke
10. Valhall 10: Gudenes gaver
11. Valhall 11: Suttungs mjød
12. Valhall 12: Gjennom ild og vann
13. Valhall 13: Balladen om Balder
14. Valhall 14: Muren
15. Valhall 15: Volvens syner

Valhalla i Norden
-----------------

Valhalla er utgitt, komplett eller delvis, i alle de nordiske landene. Nedenfor er en oversikt over utkomne album og titler.

Forfatterne er nevnt i den rekkefølge de står nevnt på tittelbladet. Fet skrift når det er en hovedforfatter for historien. Henning Kure står nevnt som produser av album nummer 1, ikke som forfatter.

| Nr. | År | Forfatter(e) | Original dansk serieValhalla | Norsk serieValhall | Svensk serieValhall | Islandsk serieGoðheimar | Færøysk serieValhøll |
| --- | --- | --- | --- | --- | --- | --- | --- |
| 1. | 1979 | HRM | Ulven er løs | Ulven er løs | Vargen är lös | Úlfurinn bundinn | Úlvurin hevur slitið |
| 2. | 1980 | PV, HRM, PM & HK | Thors brudefærd | Tors brudeferd | Tors hämnd / Tors brudfärd | Hamarsheimt | Tórur fer eftir Mjølni |
| 3. | 1982 | PV, HRM, PM & HK | Odins væddemål | Odins veddemål | Odens vad | Veðmál Óðins | Óðin veddar |
| 4. | 1988 | PV, HRM, PM & HK | Historien om Quark | Historien om Quark (8) | Historien om Quark | Sagan um Kark | Søgan um Kvark |
| 5. | 1989 | HRM, PV, PM & HK | Rejsen til Udgårdsloke | Reisen til Utgardsloke (9) | Resan till Utgårdsloke | Förin til Útgarðarloka | Ferðin til Útgarðsloka |
| 6. | 1990 | HRM, PV, PM & HK | De gyldne æbler | Iduns gyldne epler (4) | Guldäpplen åt gudarna | - | - |
| 7. | 1991 | **HK**, HRM, PV & PM | Ormen i dybet | Ormen i dypet (5) | Tor och Midgårdsormen | - | - |
| 8. | 1992 | **HK**, HRM, PV & PM | Frejas smykke | Frøyas smykke (6) | Frejas smycke | - | - |
| 9. | 1993 | **HK**, HRM, PV & PM | Den store udfordring | Utfordringen (7) | Tor och tvekampen | - | - |
| 10. | 1997 | HRM, PV & HK | Gudernes gaver | Gudenes gaver | Gudarnas gåvor | - | - |
| 11. | 1998 | HK & PV | Mysteriet om digtermjøden | Suttungs mjød | Skaldemjöden | - | - |
| 12. | 2001 | HK | Gennem ild og vand | Gjennom ild og vann | Elddopet | - | - |
| 13. | 2006 | HK | Balladen om Balder | Balladen om Balder | Balladen om Balder | - | - |
| 14. | 2007 | HK | Muren | Muren | Muren | - | - |
| 15. | 2009 | HK | Vølvens syner | Volvens syner | Völvans syner | - | - |
| 1-15. | 2010 | - | - | Valhallpakke | - | - | - |

Referanser
----------

1. ↑  «Valhalla (1986)». *IMDb*. Besøkt 3. juli 2017.

Eksterne lenker
---------------

* ComicWiki (dansk)
* Seriewikin (svensk)
* PeterMadsen.info

Portaler: Tegneserier | Danmark

|  |  |
| --- | --- |
| Oppslagsverk/autoritetsdata | Store norske leksikon
 |